钦定古今图书集成/明伦汇编/氏族典/第391卷 > 李欣
## 钦定古今图书集成/明伦汇编/氏族典/第391卷 > 李欣

按《万姓统谱》：“欣字公愉，莆田人。曾祖丹，唐宗室蔡王
蔚八代孙，为虢州刺史。”欣第太平兴国八年进士，历
阶州推官，以清谨闻。召对，擢通判耀州。时关辅盗贼
充斥，欣陈讨捕之策，逾月悉平。改知仪州。忽传寇至，
民将避去，欣登城顾瞻，笑曰：“何狂寇敢犯我邪？”及探
骑至，果渭州兵讨贼还耳。拜屯田员外郎，出知解州，
历广东、广西、京西转运使。始，仁宗为太子，欣处师儒，
及即位，赐玺书褒问，除卫尉卿，迁谏议大夫，卒。子八
人，宗元、宗闵，相继登第，馀以奏补入官。